தற்செயல் நிகழ்வாக வந்ததல்ல தற்போதைய பொதுவான சிக்கல்கள். இதன் மறுமுனை என்னவென்றால் ஒரு எதிர்பார்ப்பு ஏற்படுத்தப்படுவதுதான். மோடியின் மௌனம், அவர் சிக்கல்களைத் தீர்ப்பதற்கு சரிப்படுத்த அதிரடியாக ஏதோ செய்துகொண்டிருக்கிறார் என்ற எதிர்பார்ப்பையும் ஏற்படுத்துகிறது. தன்னால் எந்த ஒரு பெரிய முடிவையும் எடுக்க முடியும், அதன் விளைவுகளைச் சந்திக்க முடியும் என்று காட்டுவதற்கு எடுத்துவைத்த முதலடிதான் பணமதிப்பழிப்பு நடவடிக்கை. நாட்டின் வேறு எந்த பிரதமரையும் விட மிக அதிகமாக இடையறாமல் மேற்கொள்ளும் வெளிநாட்டுப் பயணங்கள், இந்தப் புதிரான எதிர்பார்ப்பை மேலும் தீட்டிவிடுகின்றன. இந்தப் பயணங்களின் விளைவுகள் இனி வரும் நாட்களில்தான், உலக அளவிலான முதலீடுகள் எந்த அளவுக்குப் பாய்கின்றன, உலக அரசியலில் இந்தியாவின் பங்கு எப்படி இருக்கும், உலக அரங்கில் இந்தியாவின் தோற்றம் எப்படிப் பொலிவு பெறும் என்பதையெல்லாம் பொறுத்துத் தெரியவரும்.